Dominus ac Salvator noster salutem humani generis congaudens et semper in omnibus previdens, hoc munus et genus remedii contulit sua gratuita pietate, ut ex rebus caducis atque infirmis mansura et sine fine constans vita possit absque dubio adquiri. Quapropter ego Seibaldus, sacerdos, vitam cupiens inmarcescibilem totis viribus promereri, dono Deo et sanctis apostolis ejus Petro et Paulo Cluniensi cenobio, cui donnus Maiolus, venerandus abbas, preesse videtur, aliquid ex rebus meis, que sunt site in pago Matisconensi, in agro Marciacense, in villa Visandone, mansum in dominicatu, Fontenilis vocant; terminat a mane terra Guandalmari, a medio die Osannæ, a sero via publica, a circio terra Tedbranni. Et in ipso loco vineam quæ terminat in ipsa hereditate, a medio die Giperii, a sero et a circio terra Tedbranni. Et aliam vineam ad Periolum vocant; terminat de ambabus frontibus terra Sancti Vincentii, de uno latere terra Tedbranni cum heredibus, de alio latere Girberti cum heredibus. Et in Longa Nave campum; terminat de uno latere terra Sancti Marcelli, de alio latere Sancti Petri, de una fronte Girberti, et de alia via publica; et est in cautione pro solidis III: est medietas supradicti campi. Infra isto terminio, totam medietatem ad integrum. Et alium campum, Fontana Benedicta vocant; terminat de uno latere et una fronte via publica, de alio latere terra Constabuli, de alia fronte via antiqua. Infra isto terminio, quartam partem vobis concedo, pro anima mea et patris mei Aremberti et matris meæ Benedictæ. Si quis hanc donationem calumpniare presumpserit, primitus iram Dei omnipotentis incurrat et sanctæ Dei genitricis Mariæ sanctorumque apostolorum jam denominatis et omnium sanctorum, sciat se esse dampnatum; deinde coactus auri libras quinque persolvat, et hec donatio firma et stabilis omni tempore permaneat, stipulatione subnixa. Ea ratione, dum vixero, usum et fructum habeam, et per singulos annos denarios VI persolvam; et post meum discessum ad supradictum cenobium deveniat. Actum Besorniaco villa pubbice. Signum Seibaldi, sacerdotis, qui donum fecit et firmari rogavit. S. Tedberti, Archimbaldi, Costabuli, Cristiani, Tedbranni, Tetelmi, Constantii, Amalberti. Data per manum Girbaldi, presbiteri, anno XVII regnante Lotthario rege.